Treskonebb

Treskonebb (Balaeniceps rex) er en stor, flygedyktig fugl i gruppen pelikanfugler (Pelecaniformes). Arten er eneste nålevende representant for slekten Balaeniceps, som er en søsterslekt til Pelecanus (pelikaner) og nært beslektet med Scopus (skyggefugl).

 Beskrivelse 
Det karakteristiske nebbet, som er spesielt stort (23x10 cm) og ender i en kvass krok og kan minne om en tresko, har gitt denne arten sitt norske navn. Fuglen kan bli omkring 115–150 cm høy Balaeniceps rex oder der Schuhschnabel (Abu Markub). 2005. FSBio–Hannover. Besøkt 2012-08-04 (kroppslengden utgjør cirka 100–120 cm) og 4–7 kg tung.

Arten regnes som solitær utenom hekketiden. Hunnen legger 1–3 egg og inkubasjonstiden er cirka 30 dager. Det tar to–tre år før ungene blir reproduktive. Treskonebb i fangenskap kan leve til de blir mer enn 30 år gamle.

Den jakter om natten, primært i hurtig bakholdsangrep. Byttet er vanligvis fisk av ulike slag og størrelser, spesielt afrikansk lungefisk, men den tar også amfibier, små vannslanger, firfisler, skilpadder, rotter, fugler og til og med små krokodiller.

 Utbredelse 
Arten finnes i sumpområder fra Sør-Sudan til Zambia, men til tross for den store utbredelsen er totalbestanden beskjeden. Man regner med at det finnes færre enn 10 000 individer.Dinesen, L.; Baker, M. 2006. Status of Shoebill Balaeniceps rex in Malagarasi, Tanzania. Bulletin of the African Bird Club 13: 37-44.

Arten trives best der det er papyrusgress, rørsumper og oversvømte sumpområder med flytende vegetasjon.

 Systematikk 
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.Elliott, A. (2016). Shoebill (Balaenicipitidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

 Referanser 

 Eksterne lenker 


Kategori:Pelikanfugler
Kategori:Afrikas fugler
Kategori:Dyr formelt beskrevet av John Gould
Kategori:Fugler formelt beskrevet i 1850